 Ujeedooyinka xisbiga iyo barnaamijka siyaasaddeed ee xisbiga KULMIYE ka sokow waxay Xukumaddii wakhtigaa jirtay ee uu hormoodka ka ahaa Mudane Daahir Rayaale Kaahin, ay ku dhaliili jireen dhibaatooyin isbarkaday oo ah dhinaca dhaqaalaha, siyaasadda iyo Arrimaha bulshada, iyagoo soo bandhigaya barnaamijkooda siyaasadeed iyo qorshayaasha ay ku hogaamin doonaan dalka haddii ay ku guulaystaan doorashada, taasina waa ta u suuragalisay inay bulshada ka helaan taageero iyo codad badan, sababtoo ah waa habka kaliyaata ee lagu doorto xisbiyada marna waa hab lagula xisaabtamo xisbiyada siyaasadda, iyaguna ay ku xisaabtamaan wixii uga qabsoomay iyo wixii aan uga qabsoomin qorshayaasha barnaamijyadoodii siyaasadeed. 